נבחרת ישראל חזרה למפה. היא הגיעה אחרי הכישלון לפני שנתיים, אחרי משחקי הכנה מאכזבים, ועם יריבה אימתנית כבר במשחק הפתיחה. אבל החבורה של ארז אדלשטיין רשמה הערב (שבת) את אחד הניצחונות הכי גדולים שלה בשנים האחרונות, עם 73:76 אדיר על רוסיה במונפלייה. עומרי כספי כיכב וקירב את הכחולים-לבנים לשמינית הגמר. כל העדכונים והתוצאות מיורובאסקט 2015, בעמוד הזה >

נתניה בירך. אדלשטיין: "ניצחון חשוב לכדורסל הישראלי"

ובצדק: ישראל יכולה לנצח כמעט כל יריבה. שרון דרוקר מנתח

ובשאר המשחקים: ספרד הפסידה לסרביה, נוביצקי הזיע קלעו לישראל: כספי 21 (9 ריב'), אליהו 16, מקל 13, לימונד 12, כדיר 7, יבזורי 4, אוחיון 2 (5 אס'), דוסון 1. הירבו לרוסיה: חובצוב וורונצביץ' 15 כ"א, זובקוב 12, פרידזון 9. באליפות לפני שנתיים, הנבחרת כלל לא עברה את שלב הבתים, ובמשחקי האימון היא רשמה ניצחון בודד משמונה משחקים. אז מה? כשרגע האמת הגיע, כשהזרקורים האירו על הפרקט בצרפת, הבחורים בכחול-לבן הוכיחו שהם יודעים להיות ווינרים. מחצית שנייה ענקית, לא פחות, הדהימה את הרוסים וסידרה ניצחון שמעט מאוד האמינו כי הוא אפשרי.

הדהימו את אירופה (אלן שיבר)

הנבחרת נלחמה, וזה עבד (אלן שיבר) 1

2

אמנם היריבה הגיעה בלי הכוכבים הכי גדולים שלה, כמו טימופיי מוזגוב, סאשה קאון, אלכסיי שבד ואחרים. למעשה, אף שחקן NBA לא התייצב לסגל של יבגני פשוטין. זה לא הפריע לרוסיה להפגיז במחצית הראשונה מעבר לקשת ולהוביל ב-12 נקודות. זה כאב במיוחד, כי הקליעה מבחוץ היא בדיוק נקודת התורפה של הנבחרת שלנו. אלא שבאמצע הרבע השלישי, רביב לימונד תפר שלשה שכאילו הדליקה מתג בנבחרת. ומאותו רגע, עומרי כספי השתלט על העניינים. הישראלי הראשון ב-NBA ספג ביקורות, אך במאני-טיים הוא הראה בדיוק מה הוא יודע לעשות. למעשה, הפורוורד של סקרמנטו קלע 21 נקודות והוריד 9 ריבאונדים כדי להוביל את הנבחרת. כספי ממש לא היה לבד. ליאור אליהו, למשל, סיפק 8 נקודות רצופות ברבע האחרון שהיו קריטיות. גם גל מקל, שבעצמו היה במוקד של ביקורות, התעלה כשזה היה חשוב עם 13 נקודות וסל חשוב בדקות האחרונות. תוסיפו את רביב לימונד ואלישי כדיר עם דקות נהדרות, וקיבלתם ניצחון גדול לא רק מבחינה מקצועית, אלא בעיקר מבחינה מוראלית. עכשיו המשימה היא להמשיך את המומנטום הזה ביום ראשון (17:30) מול פינלנד.

כמה שזה היה מתוק (אלן שיבר) משפחת כספי הפגינה נוכחות (אלן שיבר) מקל. סל קריטי בסיום (אלן שיבר) כדיר. סיפק דקות טובות (אלן שיבר)

מהלך המשחק: אדלשטיין עלה עם מקל, לימונד, כספי, אליהו ופישר. שלשות של וורונצביץ' הוציאו את המשחק לדרך עם 0:6 רוסי, ובצד השני מקל היה רשום על הנקודות הראשונות בכחול-לבן. היתרון הרוסי כבר עלה ל-2:10, אבל כספי השלים ריצת 0:8 שאיזנה את התוצאה (10:10). ליי-אפ נוסף של כספי סידר יתרון ישראלי ראשון (13:14). בסופו של דבר, את הרבע הראשון רוסיה נעלה ביתרון 18:21 בזכות נקודות של פרידזון. שני סלים של דגן יבזורי החזירו את היתרון לישראל, עם 21:22, בתחילת הרבע השני. שלשה רוסית נוספת, של ויאלצב, קבעה 24:28 בנקודת האמצע של הרבע, ומנגד הנבחרת לא קלעה אף סל שדה במשך שבע דקות תמימות. הרוסים המשיכו להפגיז מעבר לקשת, כאשר הפעם שלשה של חבוסטוב העלתה את הפער ל-27:37. מקל המתיק את הגלולה ועצר את הבצורת עם סל על הבאזר, אבל המחצית תמה ב-29:39 לרוסיה. הקצב האיטי המשיך ברבע השלישי, אבל 4 נקודות של כספי מהעונשין ועוד סל של כדיר הצליחו למנוע מהרוסים לברוח, והתוצאה עמדה על 37:44 רוסי. ההתעוררות הישראלית הגיעה לשיאה עם השלשה הראשונה במשחק, של לימונד, שצימקה ל-45:44. עוד שלשה של כספי השוותה הובילה ליתרון מפתיע של ישראל, 49:50, בתום שלושה רבעים. המומנטום הישראלי תפס תאוצה בפתיחת הרבע הרביעי, וכספי הוביל ריצת 0:9. רוסיה קלעה שש נקודות רצופות משלה בחסות זובקוב וגרמו לאדלשטיין להזעיק פסק זמן. שלוש גויאבות ברצף של אליהו הגדילו בחזרה ל-55:65. אבל גם זה לא הספיק כדי להרגיע את אדלשטיין, שראה את פרידזון וחבוסטוב מצמק ל-3 הפרש בלבד - 64:67. אך סל ענק של מקל הותיר את ישראל בשליטה, ואת העבודה הנבחרת השלימה מקו העונשין. זה נגמר ב-73:76 ענק ומתוק לישראל.